- Glory Days. Meghalt. - Nem én tettem.
- Azt nézzétek! - Követi.
A kalapos nem más, mint Neil Bishop.
Az égvilágon semmi közöm az ügyéhez.
Sam Scales, baszki? Ezúttal mit követett el?
Mindenki lecsíp belőle.
Ki kell hoznunk. Nem bírja tovább!
Julian kórházban van. Rátámadt egy rabtársa.
Az elkövető a per megszüntetésére hajtott.
Julian támadójának neve Lalo Vasquez.
Az irodám nyomozati anyaga a Lalo Vasquez-ügyben.
James De Marco a markában tartja magát.
James De Marco ügynök van itt.
Ha az ügynök itt van, hallgassuk meg!
Jó napot, De Marco ügynök! Ismeri Mr. Bishopot?
Tíz éve találkoztunk egy kettős gyilkosság kapcsán.
- Ismerős Peter Sterghos neve? - Nem.
Bishop és De Marco Sterghosnál. Betörnek a védelem lehetséges tanújához.
Köszönjük, uram, távozhat.
- Mondd azt, hogy magához tért! - Julian magához tért.
Most tájékoztattak, hogy ügyfelem magánál van.
Halassza el a döntéshozatalt!
Mindenáron el kell érned, hogy Juliant felmentsék.
Védencem aláírta a lemondó nyilatkozatot,
hogy a távollétében folytathassuk a pert.
Vesd be a felvételt, amit Cisco szerzett Sterghos házából!
Azt hiszem, van egy jobb ötletem.
Ne játssza le! Se a bíróságon, se senkinek.
A védelem szólítja Neil Bishopot.
Nem mehetek a meccsre?
TÍZ ÉVVEL EZELŐTT
Azért, mert ott leszel?
Ez az elődöntő, Linda.
Minden héten szurkoltam, ha esett, ha fújt, mentem.
Nem. Nem, Linda!
Nem. Te figyelj ide!
Nem tilthatsz el Evan meccsétől, csak mert dühös vagy rám.
Ez nem így megy!
Linda?
Halló?
A francba!
A szentségit!
Bishop nyomozó?
James De Marco ügynök, DEA.
- Leülhetek? - Van választásom?
Miről van szó, ügynök?
A kettős gyilkosságról, amit a társával kaptak
Lake Balboában.
A Montgomery Avenue-n?
Pontosan.
Hallom, DEA-sek is voltak a helyszínen.
Körbeszaglásztak és elmentek. Azóta sem hallottam felőlük.
Miért? A DEA-sek átveszik az ügyet, vagy mi?
Nem egészen.
Megkérdezhetem, hogy hol tartanak az ügyben?
Hogy hova vezetnek a nyomok?
Őszintén? Sehova.
Profi munka volt. Én a kartellre gyanakszom.
A gyilkosok már a határon túl lehetnek.
Nem mondták még, hogy illetlenség másnak a tányérjáról enni?
Tudja, elkaptam pár szót az iménti beszélgetésből.
Gondjaik vannak a nejével?
Kurvára nem tartozik magára.
Igaza van.
De személyes tapasztalatból tudom, hogy az ilyesmi csúnya lehet.
És drága.
Talán segíthetek.
Nincs szükségem rá, ügynök. De azért kösz.
Neil!
Úgy látom, hogy nem igazán érti.
Jobban teszi, ha végighallgat.
Mr. Haller, szólítsa a következő tanút!
A védelem szólítja Neil Bishopot.
Esküszik, hogy tanúvallomásában
e bíróság előtt csak az igazat, a színtiszta igazat mondja?
Esküszöm.
Ügyvéd úr, magáé a tanú.
Köszönöm, bírónő.
Mr. Bishop, elmondaná az esküdteknek, hogy mivel foglalkozik?
Nyomozó vagyok a Los Angeles Megyei Kerületi Ügyészségen.
Hogyan került oda?
Tizennyolc évet dolgoztam a rendőrségnél.
Tizenhármat gyilkossági nyomozóként.
Amikor a karrierem véget ért,
a kerületi ügyészségen kezdtem dolgozni.
Hogyan kapta meg az ügyet?
Megosztaná, hogyan került magához?
Ami azt illeti,
általában véletlenszerűen kapunk ügyeket.
De ezt a konkrét esetet én magam kértem.
Miért kérte?
Kevés munkám volt,
és hallottam, hogy William Forsythe-tal jó együtt dolgozni.
Legalábbis ezzel indokoltam.
Arra céloz, hogy más okból akarta az ügyet?
Igen.
És mi volt az az ok?
Belülről akartam figyelemmel kísérni a nyomozást.
Miért?
Azért, mert utasítottak.
Egy felettes?
Nem, nem egy felettes.
Legalábbis nem egészen.
Akkor ki?
James De Marco DEA-ügynök.
Odamehetnénk?
Bírónő, 15 perc szünetet kérek, hogy beszélhessek a nyomozómmal.
Felejtse el, Mr. Forsythe! A tanúk padján ül. Még valami?
Mintha hátba támadtak volna, bírónő.
Ki támadta hátba? Mr. Haller vagy a saját nyomozója?
Menjenek vissza, uraim!
Folytathatja a kikérdezést.
Köszönöm, bírónő.
Mr. Haller!
Elnézést, bírónő! Átnézem a jegyzeteimet.
DE MARCÓNAK KÉME VAN A TÁRGYALÓTEREMBEN.
INTÉZKEDEM.
Megvagy!
AZ IGAZSÁG ÁRA
Mr. Bishop, az imént azt mondta, De Marco utasítására kérte az ügyet.
- Stimmel? - Igen.
Elmondta, miért utasította rá?
Csak annyit mondott, hogy Gloria Dayton az informátora volt,
és mindent tudni akart a gyilkossági nyomozásról.
Kanyarodjunk vissza kicsit!
Maga is látta a Roosevelt Hotel biztonsági felvételét a múltkor?
Igen.
Ami Gloria Dayton halálának estéjén készült?
Igen.
A hoteligazgató azt vallotta,
hogy szerinte a videón Gloria Daytont egy kalapos férfi követi.
Erről mi a véleménye?
Tiltakozom! Ez meghaladja a tanú szakértelmét!
A tanú 13 éven át dolgozott gyilkossági nyomozóként a rendőrségnél.
Elég tapasztalt, hogy elemezze a felvételt.
Elutasítom.
Ismét megkérdezem.
Úgy véli, a biztonsági felvételen követik Gloria Daytont?
Igen.
Miért?
Azért, mert én követtem.
Rendet a teremben!
GYERE A BÍRÓSÁGRA!
Úgy érti, maga a férfi a videón?
A kalapos férfi?
Igen.
Miért követte Gloria Daytont?
Azért, mert De Marco ügynök megkért rá.
Az a De Marco ügynök, aki az ügyre is állította?
Igen.
Megkért, hogy keressem meg, és derítsem ki, hol lakik.
Elárulta, hogy miért kérte erre?
Tiltakozom! Ez hallomás!
Azt próbálom kideríteni,
hogy Mr. Bishop miért követte az áldozatot.
Elutasítom. A tanú válaszolhat.
Azt mondta, hogy Gloria Dayton az informátora volt,
de nyoma veszett.
Beszélnie kellett vele valamiről.
És hogy találta meg?
De Marco adott róla egy képet.
Tudtam, hogy szexmunkás.
Hosszú böngészés után Julian La Cosse oldalán találtam rá.
Másik nevet használt. Giselle Dallinger.
És mit tett akkor?
Úgy döntöttem, találkát kérek.
Először elmentem a Roosevelt Hotelbe.
Álnéven jelentkeztem be.
Épp a szobámba mentem,
amikor megláttam a londinert, ahogy a szemközti ajtón kopogtat.
Úgy tűnt, hogy a vendégek épp távoznak?
Igen.
Miután kijöttek, a lábammal kitámasztottam az ajtót.
Amint eltűntek a színről, bementem a szobájukba.
Miért ment a szobájukba?
A gyilkosságiak előtt az erkölcsrendészetnél voltam.
Tudom, hogy a prostik hogyan kerülik el a lebukást.
Feltételeztem, hogy Dallinger szervezője majd felhív a hotelben.
Így bizonyosodnak meg, hogy nem vagyok zsaru.
Úgy döntöttem, ott foglalom le az időpontot
a vendég nevére.
Nem egészen értem.
Ha ön egy szövetségi ügynök megbízásából járt el,
akkor miért bajlódott a rejtőzködéssel?
Mert tudom, hogy minden lenyomozható.
És nem akartam bajba kerülni.
Gondoltam, bebiztosítom magam. Ez minden.
Oké. És mi történt utána?
A neten lefoglaltam a randit arra az estére.
Aztán pár perc múlva felhívtak.
Épp ahogy sejtettem.
Halló?
Igen, Daniel Price vagyok.
Úgy van, 837-es szoba.
Utána elhagytam a hotelt.
21:00-kor mentem vissza.
És mit csinált, amikor visszament?
A hallban vártam.
Kalapban volt, hogy a kamerák ne lássák az arcát?
Igen.
Mr. Bishop,
érezte, hogy valami rossz fog történni Gloria Daytonnal akkor este?
Azért rejtette el az arcát, és próbálta elfedni a nyomait?
Nem, semmilyen rossz előérzetem nem volt.
Csak ideges voltam, azt hiszem.
Ezért elővigyázatos voltam.
Értem. Tehát várt.
És Miss Dayton időben érkezett?
Igen.
Mint tudja, addig még sosem láttam élőben.
Csak a képe volt meg.
De minden kétséget kizáróan ugyanaz a nő volt.
Lifttel ment fel a 837-es szobába,
de tudtam, hogy nem lesz ott senki.
A hallban várta, hogy visszatérjen?
Igen.
Jó estét! Meg tudná mondani, lakik-e Daniel Price a 837-es szobában?
Sajnálom, nem adhatunk ki adatot vendégről.
Azt megértem, de találkozóm van Mr. Price-szal.
Talán nem hallotta, hogy kopogok.
Sajnálom. Ha akarja, akkor felhívhatja a szobát.
Jó. Akkor legalább annyit áruljon el, hogy kivette-e valaki a szobát!
Köszönöm.
Jelenleg nem tartózkodik senki a 837-es szobában.
Segíthetek még valamiben, hölgyem?
Nem. Köszönöm.
Már így is sokat segített.
Felálltam, amikor az ajtóhoz indult.
De visszafordult.
Lepecsételné?
Szép estét!
Végül elment, én pedig követtem.
És mit csinált ezután?
A kocsim az utca túloldalán parkolt.
Köszönöm.
Beszálltam, és vártam, hogy megkapja a kocsiját.
Utána pedig hazáig követte?
Igen.
Jól van. Nyomozó...
Pillanat, Mr. Haller!
Elnézést az esküdtektől!
Most kezdtük, de valamit sürgősen el kell intéznem.
Rövid szünetet tartunk.
Menjenek vissza a szobába, és emlékezzenek az utasításokra!
Ügyvéd úr, szeretném, ha ön és a tanú maradnának.
Mr. Bishop, jelen van az ügyvédje?
Nem, nincsen.
Felfüggesszem a vallomását, hogy konzultálhasson ügyvéddel?
Nem, bírónő. Semmi szükség rá.
Nem követtem el bűntényt.
Biztos benne?
Igen. Folytatni szeretném a tanúvallomást.
Törvényszolga!
Mr. Bishop, kérem, álljon fel!
Van magánál lőfegyver?
Igen, van.
Adja át a fegyverét a törvényszolgának!
Nála lesz, amíg végez a vallomással.
Mr. Bishop!
Adja át a fegyverét a törvényszolgának!
Köszönöm.
Van nálam zsebkés is, bírónő. Az maradhat?
Igen, az maradhat. Foglaljon helyet!
Hívja be az esküdteket!
Julian?
Stabil, de még az intenzíven van.
FEJLEMÉNY?
Tisztelt esküdtek, köszönöm a türelmüket!
DE MARCO ELINDULT.
Mr. Haller, folytassa!
Köszönöm, bírónő.
Mr. Bishop!
Nemrég azt vallotta, hogy Gloria Dayton halálának estéjén
a Roosevelt Hotelből egészen hazáig követte őt.
Elmesélné, mi történt ezután?
Amikor odaértem,
leparkoltam az utca túloldalán.
És elküldtem a címet De Marco ügynöknek.
Megvárta, amíg odaért?
Igen.
De hosszú időbe telt.
Több mint egy órába.
Amíg várakozott, látott valakit bemenni az épületbe?
Igen. 22:45 körül megjelent Julian La Cosse.
Halló?
Julian vagyok. Engedj be!
Akkor még nem tudtam, ki ő, úgyhogy nem nagyon figyeltem.
Úgy 15 perc múlva ki is jött.
És mikor ért oda De Marco ügynök?
Kábé tíz percre rá.
Kérdezte, bent van-e még a lány.
Mondtam, hogy tudtommal igen.
Bement vele az épületbe?
Nem. Utána eljöttem.
Látta bemenni?
Nem.
Nem látta?
Nem a bejárathoz ment, hogy a kaputelefont használja.
Megkerülte az épületet.
Utána már nem látszódott.
Tudja, hogy miért kerülte meg az épületet?
Tiltakozom! Spekuláció.
Bírónő, a tanú véleményét kérdezem.
Elutasítom.
Nem tudom biztosan,
de volt egy biztonsági kamera a bejárat fölött,
amit oldalról ki lehetett kerülni.
Egy órával később Gloria Dayton halott volt. Igaz?
Igen.
Mr. Bishop, még egyszer megkérdezem.
Tudta, hogy Gloria Dayton meg fog halni akkor este?
Nem tudtam.
Ha tudtam volna...
Akkor?
Nem is tudom.
Nem tudom, mit tettem volna.
Másképp kérdezem.
Mit gondolt, mi fog történni, amikor De Marco ügynök felbukkant?
Nem tudom.
Amikor odaért, megkérdeztem, mi ez az egész.
Azt mondtam...
nem akarom, hogy közöm legyen hozzá, ha valami történne azzal a lánnyal.
De azt felelte...
Neil, csak beszélni akarok vele. Esküszöm!
Mégis miről? Így is pengeélen táncolok.
Egy hete felhívott egy magánszámról.
- És? - Azt mondta, idézést kapott.
Polgári perben.
Egy barom ügyvéd ki akar hozni egy kartelles faszt a sittről.
Megrémült a lány.
Csak meg kell nyugtatnom. Ennyi.
Tudod, milyenek a spiclik.
Az árnyékuktól is fosnak.
Figyelj, ne aggódj emiatt!
Kösz, hogy segítettél nekem.
Nem felejtem el.
Most menj haza aludni, oké?
Szarul nézel ki.
Ekkor elhajtottam.
És nem tudom, mi történt utána.
Basszus!
Picsába!
Mr. Bishop, egyvalami még nem világos.
Miért? Miért vállalta ezt De Marco ügynökért?
Azért...
mert a markában tartott.
A zsebében voltam.
Hogy érti?
Tíz évvel ezelőtt, amikor még zsaru voltam,
volt egy kettős gyilkosság.
Két halott drogdíler.
A Juárez-kartellre gyanakodtunk.
De nem haladtunk az ügyben. Nem volt semmi nyom.
Aztán egy nap De Marco ügynök megkeresett.
És hibát követtem el.
Tudja, vannak emberek...
akik sok pénzt fizetnének, hogy ne oldják meg az ügyet.
Két halott szarháziról beszélünk egy olyan ügyben, ami zsákutca.
És tudja,
az otthoni gondjai miatt
gondoltam, kellhet a pénz egy jó ügyvédre.
Tiszta haszon, Neil.
Mindenkinek.
Tehát elfogadta a pénzt?
Igen.
A fiam csak kilencéves volt.
Szüksége volt az apjára.
Nem veszíthettem el.
A rendőrségi karrierem meg már a végét járta.
Talán emlékszik rá.
Utána mi történt?
Mit akar? Talán még le is rajzoljam?
Sakkban tartott.
Érti, amit mondok?
Úgy táncoltam, ahogy ő fütyült.
A hotellátogatás?
Nem az volt az első, hogy felhasznált valamire.
Akadt más alkalom is. Nem is egy.
A spiclijeként kezelt.
Még egy kérdés, Mr. Bishop.
Megkérdezte De Marcót, hogy mi történt Gloria Daytonnal?
Nyíltan rákérdeztem, hogy ő ölte-e meg.
Nem akartam, hogy a lelkemen száradjon.
Azt mondta, hogy amikor bement a lakásába, már halott volt.
Ő okozta a tüzet, mert nem tudta, van-e bármi Gloriánál, ami hozzá kötheti,
és nem akarta, hogy visszaüssön.
Hitt neki?
Akartam.
Megismétlem a kérdést, Mr. Bishop.
Hitt neki?
Nem.
Nem hittem.
Nincs több kérdésem, bírónő.
Szent ég!
Mondják meg a fiamnak, hogy sajnálom!
Ne!
Haller!
Szia! Mit keresel itt?
Éppen téged.
Jól vagy?
Mi az?
Mondd el, Mickey! Mi jár a fejedben?
Nem tudom.
- Talán túl kemény voltam Bishoppal. - Nem.
A munkádat végezted.
Ennyi.
És még egy fegyvert rejtegetett.
Készült rá attól a pillanattól, hogy odaült.
- Én ültettem oda. - Mert muszáj volt, Mickey.
A rendőrség és a szövetségiek nyakig benne voltak az ügyben.
Kezdem azt érezni,
hogy végig igazad volt.
Miben?
Az egész rendszer korrupt.
Nem hibáztathatod magad.
Ahogy mondtad Deborah megölése kapcsán.
Azzal mi a helyzet?
Azt pletykálják, hogy Vanessát szétcincálják a bíróságon.
Glass ügyvédje könyörtelen.
Minden vágyam, hogy Vanessa kudarcot valljon.
De az még inkább, hogy Scott Glasst rács mögött lássam.
Nem mintha Suarezt még érdekelné.
Hogyhogy?
Nem hallottad?
Bob Cardone-t szövetségi bírónak jelölték.
Így leköszönt, és Suarez az új vezető ügyész.
Tényleg korrupt az egész.
Most haza kell mennem.
Holnap kora reggel vár egy ügy a bíróságon.
Kösz, hogy érdeklődtél.
Bármikor.
Andy!
Picsába a rendszerrel!
Ha Scott Glasst rács mögött akarod látni, juttasd oda!
Nicsak, ki tért magához!
Hogy érzi magát?
Szörnyen.
De örülök.
Köszönjük a virágot!
Szívesen.
Van valami, aminek még jobban fog örülni.
Hivatalosan is ejtették a vádakat.
Szabad ember, Julian.
Köszönöm, Mickey!
- Magának köszönhetem az életemet. - Az orvosoknak.
Jár valami kompenzáció azok után, ami Juliannel történt?
Valószínűleg felajánlanak némi pénzt,
de nem lesz tisztességes összeg, ha nem kényszerítjük ki.
Úgy érti, pereljünk?
Ha arra kerül sor.
Jaj, Mickey!
Nem hiszem, hogy belevágnék.
Messziről elkerülöm a bíróságot.
Ne rohanjunk előre!
Egyelőre pihenjen! Én törődöm minden mással.
Köszönöm.
- Rendeződött. - Igen.
Most költözöm át.
Jó, rendben.
Köszönöm, szenátor. Minden jót!
Van egy perced?
Nem igazán, Freemann.
Sok a dolgom, gondolhatod.
Csak egy percre rabolnám az idődet.
Szeretném, ha tudnád,
hogy a héten még vállalom az apró-cseprő ügyeket,
de aztán befejeztem.
És ha nem akarod a kinevezésedet
a Scott Glass-ügy elvesztésével indítani, újra nekem adod.
- Andrea, egyszer már... - Adam!
Én vagyok a legjobb embered.
Szóval, kerületi ügyész úr,
vagy ki kell rúgnod, vagy visszaadod az ügyet,
mert elegem van a vezeklésből.
Ja, és gratulálok!
Jó reggelt, Izzy!
Jó reggelt!
A havi könyvelést csinálom. Egy csomó ügyfél hátralékban van.
És nem kéne már fizetni az Angyalokat.
Pedig már úgy megkedveltem Nicket.
Jó az ízlése ásványvíz terén.
Amíg nem tudjuk, hol van De Marco, maradjanak az Angyalok, sosem lehet tudni.
Ki van hátralékban?
Például Sam Scales.
Jellemző.
Mióta van bent?
Mire jöttem, már itt volt.
Julian ügyén dolgozik.
Nagyon megviseli, ami történt.
Vakációra küldtem, de azt mondta, ha elmegy, talán sose jön vissza.
Istenem!
Cisco utánanéz valaminek, amit Andrea súgott,
de ki tudja, elég lesz-e.
Már régen láttam ilyen rossz állapotban.
A baleset óta nem.
Talán elvihetném gyűlésre.
Nem tudom.
Valahogy ki kéne zökkenteni ebből.
Hé, fiúk!
Hahó?
Van itt valaki?
Apa?
Hayley? Nincs gáz, fiúk. A lányom.
Kicsim, mit keresel itt?
Annyira hiányoztál.
Te még jobban.
Jól vagy?
Én igen. És te?
Anya mondta, hogy a sitten az ügyfeledre támadtak, és ártatlan.
Aztán olvastam, hogy keresnek egy DEA-ügynököt. Minden olyan elbaszott.
Igen, pontosan, ahogy mondod.
Ne haragudj, apa!
Azért, ahogy bántam veled.
Még fáj Eddie halála, de nem a te hibád volt.
Gyere ide!
Nem kell bocsánatot kérned.
Örülök, hogy visszakaptalak.
És örülni fogsz, mert azt fontolgatom, hogy kiszállok.
Kiszállsz?
Igen, már úgy érzem, hogy nem bírom tovább, Hayley.
A rendszer nem változik.
Nincs már gyomrom harcolni ellene.
Nem szállhatsz ki!
Dehát utálod a munkámat!
Nem, apa, megmentettél egy ártatlan embert.
Nincs ennél fontosabb.
A rendszer a benne dolgozók révén működik.
Oké, ez nagy fordulat.
Azon gondolkodom, hogy a nyomdokaidba lépek.
A pályaválasztási tanácsadóm szerint simán felvesznek egyetemre.
Ősztől mehetnék előkészítőre, mert annyi kreditem van.
Máris egyetemi órák?
Igen. Jól mutat majd a bizonyítványban.
Talán egyszer bekerülhetek egy menő jogi egyetemre is.
Drágám, te vagy az én zseniális lányom.
Abszolút biztosan bejuthatsz bármelyik jogi egyetemre.
De ne sürgessük a jövőt! Nagyon hiányzol.
Mondj el mindent, mi van veled! Ráadásul éhen halok.
Jó, mert hoztam thai kaját.
A kedvenceink. Sokáig fent maradhatunk, és beszélgethetünk.
- De mondanom kell valamit. - Mit?
Azt hiszem, ügyész akarok lenni.
Ajjaj!
- Azt hiszem, ebből baj lesz. - Tudom.
Hozok tányért. Mindjárt jövök.
NÉGY HÓNAPPAL KÉSŐBB
Ezen információ alapján megtaláltam az összefüggést a kokain,
amit Neil Bishop és James De Marco ügynök helyezett el Peter Sterghos otthonában,
és aközött a kokain között, amit Amber Dell,
De Marco ügynök Las Vegas-i munkatársa próbált eladni nekem.
Azt a kokaint össze tudtam kapcsolni a fentanillal kevert kokainnal is,
amiért Lalo Vasquezt ítélték el.
Ő az a rab, aki leszúrta Mr. La Cosse-t a börtönben.
És hogy bukkant rá az összefüggésre?
Mindhárom esetben
a kokain kis zacskóban volt, jellegzetes, kék csillagos logóval.
És ez miért fontos?
Mert a kék csillagos logót
kizárólagosan a Juárez-kartell emberei használják.
Ez ugyanaz a kartell, amelyik a kettős gyilkosságért felelős,
ahol De Marco lefizette Bishopot, hogy ne oldja meg az ügyet.
Szóval egy kis utánajárást követően
kiderült, hogy De Marco ügynök nagyon sikeres volt
a tijuanai kartellt érintő vádemelési ügyekben.
De egyetlen nyomozást sem vitt vádemelésig a Juárez-kartell tagjaival szemben.
Egyet sem.
Köszönjük, Mr. Wojciechowski.
Sok gondolkodnivalót adott, Mr. Haller.
Jelentkezünk, amint alkalmunk nyílik megemészteni a hallottakat.
Várjon meg odakint!
Hagyjuk ki a tiszteletköröket!
Ami az ügyfelemmel történt, a maguk hibája. Mindannyiuké.
Egy pillanat, Haller!
Ez komoly vád, ugye, maga is tudja?
Nem, Adam. Ez tény! Tények tömkelege.
Mondok egyet.
James De Marco, kitüntetett DEA-ügynök,
igazából a legveszélyesebb mexikói kartellnek dolgozott.
Ezért kellett Héctor Moyát, egy rivális kartell főnökét lecsukatnia.
És ehhez Gloria Daytont használta.
Aztán megölte a nőt, amikor az be akarta köpni.
Ez nem egyetlen korrupciós ügy volt. Évtizedekig tartott.
És nem csak a DEA-t érintette.
A kerületi ügyész nyomozója De Marco bábja volt,
ami még akkor kezdődött, amikor a rendőrségnél dolgozott.
És amikor az egész szétesett, meg akarta öletni az ügyfelemet
a seriffhivatal orra előtt.
Ez az ügy egy aljas színjáték volt.
Kezdettől fogva.
Kétlem, hogy valaha is megtalálják De Marcót.
Szerintem a DEA nem is akarja. Túl kínos.
Jobb az egészet a szőnyeg alá söpörni.
Vagyis soha senki sem fizet meg Gloria Dayton meggyilkolásáért,
vagy a sofőröm, Eddie megöléséért, vagy Isten tudja, még miért.
De maguk mindannyian meg fognak fizetni érte.
Mert megfizettetem magukkal.
Az igazság az,
hogy nem akartam tárgyalásra vinni az ügyet.
Nem voltam biztos abban, hogy bírnám még. De most?
Alig várom a tárgyalást.
És ha úgy gondolják, hogy ügyfelem sok pénzt kér,
csak várják ki!
Meglátják, mit adna az esküdtszék. Tudják, hol találnak.
- Kösz, Jess! - Szívesen.
Mi a helyzet az új ügyféllel?
Emlékszel a fickóra, aki parkolófiúnak nézte Eddie-t?
A seggfejre?
A felét sem tudod.
A felesége válik tőle.
A fickó felkereste a város legjobb ügyvédeit, és bekavart.
Most egyiket sem fogadhatja fel összeférhetetlenség miatt, így idejött.
Válópert is vállalunk?
És ne aggódjon, mert megkapja a tengerparti házat.
Megtarthatja azt a hülye Lambót.
Remélem, összetöri, míg én margaritát szürcsölök Malibuban.
- Ez a beszéd! Majd jelentkezem. - Oké.
A férje kőgazdag. A szart is kiperelem belőle.
Ez a tekintet megrémít.
Jó reggelt!
Szia! Jó reggelt, Mick!
Mi a baj, Izzy?
Mi történt?
Minden oké?
MAGÁNTELEFONSZÁM
Halló?
Sr. Haller!
Megkapta az ajándékomat?
Igen.
De Marco ügynök többé nem kavar be.
Egyikünknek sem.
Jó, de nem lesz belőle bajom a juárezi riválisaival, akiknek De Marco dolgozott?
Majd én elintézem!
Bízzon bennem!
Adok nekik elfoglaltságot, nem lesz idejük magával törődni.
- Remélem, többé nem találkozunk. - Kösz a segítséget, Mr. Haller.
Vigyázzon magára!
Ki volt az?
Azt hiszem, hogy többé nincs szükségünk az Angyalokra.
Pillanat!
- Na? - Nézze meg az e-mailjét!
Az ügyfelével együtt elégedettek lesznek a számmal.
Megkapta, amit akart.
Tényleg? Ez történt?
A rendszer nem állhat le.
Még találkozunk.
EGYEZSÉG
Mickey, elárulod végre, hogy mi folyik itt?
Az a helyzet, hogy nyertünk.
Aztakurva!
Ez baromi sok nulla!
Tudjátok, mit? Kivesszük a nap hátralevő részét.
Így igaz.
- Mit szólt Julian, amikor felhívtad? - Leejtette a telefont.
Aztán közölte, hogy Daviddel vesznek egy lakókocsit.
Mindenkinek vannak álmai.
Az enyémben vízsugár és klór van.
Talán összejöhet, mert mind bónuszt kaptok.
Ez az!
Hűha! Köszönöm, Mick. Ez nagyon nagylelkű.
Persze. Megérdemlitek.
És adok pénzt Eddie anyjának, Esperanzának. Neki is jól jön.
És megfogadom a tanácsod.
A teljes életmódváltást?
Nem, a vakációt.
Este Palm Springsbe megyek megnézni a hétvégi tenisztornát.
És utána, nem is tudom, leautózom Alsó-Kaliforniába egy időre.
De ugye nem akarsz kiszállni?
Egyáltalán nem. Csak kell a pihenés, hogy feltöltődjek.
Vagyis nektek kell tartanotok a frontot, amíg odavagyok.
Nem gond, már rajta vagyok.
Előzetes meghallgatások, ittas vezetések jönnek,
és a Schwartz-válóper úgy megy, mint a karikacsapás.
Baj, hogy szeretem a válást?
Nyugi, csak a semmirekellőkét!
Bármit vállalhatsz. Csak ne csinálj olyat, amit nem tennék!
Akkor bármit megtehetek?
Na de most komolyan. Julianre!
- Julianre! - Julianre!
És a bűnösség isteneire.
Nem az esküdtekre.
Azokra, akiket a szívünkben őrzünk.
A bűnösség isteneire!
Együnk végre!
Nyami!
Ne nézzetek furán rám!
De ez maracuja?
Ez az, Lorna.
Oké, mennem kell.
Maradjatok, ameddig akartok, állom a cechet.
- Egy hét múlva találkozunk. - Oké.
- Jó mulatást! Sziasztok! - Szia!
Szia, Mick!
Jogosítványt, forgalmit és biztosítást!
Hogyne, Collins biztos úr, de megkérdezhetem, miért villogott le?
Nem hajtottam gyorsan, és az összes lámpa zöld volt.
Kérem az iratokat!
Máris.
Oké.
Elárulná, hogy miről van szó?
Szálljon ki a járműből!
Ugyan már! Komolyan?
Azt kértem, szálljon ki.
Ahogy akarja.
Csak hogy tudja, három éve egy kortyot sem ittam.
Bármilyen alkoholtesztnek alávethet.
Rendben, ennek örülök. Lépjen a jármű hátuljához!
Menjek a vonal mentén? Számoljak visszafelé?
- Ügyvéd vagyok. Ismerem a trükköket. - Ide.
Látja, miért villogtam le?
Nincs rendszám a kocsiján.
A francba!
A belvárosban parkoltam, biztosan lelopták.
Nézze, sajnálom! Rendben? Büntessen meg a rendszám miatt!
Hé, uram! Álljon meg!
Miért?
- Az vér? - Mi?
Jöjjön ide!
- Milyen vérről beszél? - Jöjjön ide!
Nyissa ki a csomagtartót!
Uram, nyissa ki!
Nem.
Írjon büntetőcédulát a rendszám miatt.
Nem nyitom ki a csomagtartót. Nincs alapos gyanú.
- Letartóztatom. - Miért?
- Ne mozduljon! Kezeket össze! - Nem teheti! Mit csinál?
Nem hallotta, hogy ügyvéd vagyok?
Jöjjön szépen a biztonságunk érdekében!
És most leültetem a járőrautó mellé.
Maradjon itt! Ne mozduljon!
Tudja, hogy nem nyithatja ki.
Nem tudhatja, hogy vér-e, vagy a kocsiból jön.
Lehet, hogy áthajtottam valamin. Hé! Ezt nem teheti!
- Álljon fel! - Most örül?
Megmondtam. Nincs ott semmi, csak egy pót...
MICHAEL CONNELLY REGÉNYEI ALAPJÁN
A feliratot fordította: Juhász Ildikó